**DĖL ROKIŠKIO RAJONO SAVIVALDYBĖS TARYBOS 2018 M. RUGSĖJO 28 D. SPRENDIMO NR. TS-219 „ DĖL DIDŽIAUSIO LEISTINO DARBUOTOJŲ PAREIGYBIŲ SKAIČIAUS PATVIRTINIMO ROKIŠKIO RAJONO SAVIVALDYBĖS BIUDŽETINĖSE ĮSTAIGOSE“ DALINIO PAKEITIMO**

2019 m. gruodžio 20 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 1 ir 2 dalimis, 3 dalies 7 punktu ir 4 dalimi, Rokiškio rajono savivaldybės taryba n u s p r e n d ž i a:

Iš dalies pakeisti Rokiškio rajono savivaldybės tarybos 2018 m. rugsėjo 28 d.

sprendimo TS-219 „Dėl didžiausio leistino darbuotojų pareigybių skaičiaus patvirtinimo Rokiškio rajono savivaldybės biudžetinėse įstaigose“ priedą ir išdėstyti jį nauja redakcija (priedas).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybos

2019 m. spalio 25 d. sprendimo Nr. TS-

priedas

|  |
| --- |
| **ROKIŠKIO RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIAS LEISTINAS DARBUOTOJŲ PAREIGYBIŲ (ETATŲ) SKAIČIUS** |

|  |  |  |  |  |
| --- | --- | --- | --- | --- |
| Eil.Nr. | Įstaigos pavadinimas | Didžiausias leistinas pareigybių ( etatų) skaičius | | |
| Iš viso | Iš to skaičiaus | |
| kiti darbuotojai | mokytojai  (bendrojo ir neformaliojo ugdymo įstaigose) |
| 1 | Lopšelis-darželis ,,Nykštukas“ | 34,05 | 34,05 |  |
| 2 | Lopšelis-darželis ,,Pumpurėlis“ | 55,4 | 55,4 |  |
| 3 | Juodupės lopšelis-darželis | 22,75 | 22,75 |  |
| 4 | Kamajų Antano Strazdo gimnazijos ikimokyklinio ugdymo skyrius | 13,05 | 13,05 |  |
| 5 | Mokykla-darželis ,,Ąžuoliukas“ | 40,67 | 35,89 | 4,78 |
| 6 | Obelių lopšelis-darželis | 17,95 | 17,95 |  |
| 7 | Kavoliškio mokykla-darželis | 21,29 | 17,56 | 3,73 |
| 8 | Lopšelis-darželis ,,Varpelis“ | 58,73 | 58,73 |  |
| 10 | Senamiesčio progimnazija | 52,23 | 26,56 | 25,67 |
| 11 | Senamiesčio progimnazijos Laibgalių ikimokyklinio ir pradinio ugdymo skyrius | 7,71 | 7,71 |  |
| 12 | Senamiesčio progimnazijos Kriaunų ikimokyklinio ir pradinio ugdymo skyrius | 13,25 | 11,55 | 1,7 |
| 13 | Panemunėlio mokykla-daugiafunkcis centras | 32,92 | 25,83 | 7,09 |
| 14 | Jūžintų Juozo Otto Širvydo pagindinė mokykla | 38,75 | 25,21 | 13,54 |
| 15 | Kamajų Antano Strazdo gimnazija | 50,46 | 29,5 | 20,96 |
| 16 | Suaugusiųjų ir jaunimo mokymo centras | 20,76 | 8,75 | 12,01 |
| 17 | Juozo Tumo-Vaižganto gimnazija | 129,68 | 78,95 | 50,73 |
| 18 | Juozo Tumo-Vaižganto gimnazijos bendrabutis | 8,5 | 8,5 |  |
| 19 | Obelių gimnazija | 49,59 | 29 | 20,59 |
| 20 | Juozo Tūbelio progimnazija | 88,35 | 46,25 | 42,1 |
| 21 | Pandėlio gimnazija | 63,84 | 38,75 | 25,09 |
| 22 | Juodupės gimnazija | 55,58 | 33,25 | 22,33 |
| 23 | Muzikos mokykla | 32,51 | 12 | 20,51 |
| 24 | Choreografijos mokykla | 10,25 | 3,25 | 7 |
| 25 | Pandėlio universalus daugiafunkcis centras | 24,21 | 20,31 | 3,9 |
| 26 | Juodupės gimnazijos neformaliojo švietimo skyrius | 2,53 | 0,5 | 2,03 |
| 27 | Kamajų gimnazijos neformaliojo švietimo skyrius | 3,11 | 0,5 | 2,61 |
| 28 | Obelių gimnazijos neformaliojo švietimo skyrius | 3,5 | 0,5 | 3,0 |
| 29 | Švietimo centras | 5,5 | 5,5 |  |
| 30 | Pedagoginė psichologinė tarnyba | 9,5 | 9,5 |  |
| 31 | Priešgaisrinė tarnyba | 87 | 87 |  |
| 32 | Kultūros centras ( 0,5 etato iki 2019-12-31) | 28,5 | 28,5 |  |
| 33 | Krašto muziejus | 37,5 | 37,5 |  |

|  |  |  |  |  |
| --- | --- | --- | --- | --- |
| 34 | Juozo Keliuočio viešoji biblioteka | 65,75 | 65,75 |  |
| 35 | Kūno kultūros ir sporto centras | 27 | 17 | 10 |
| 36 | Socialinės paramos centras ( 1 etatas projekto įgyvendinimo laikotarpiu) | 102,9 | 102,9 |  |
| 37 | Visuomenės sveikatos biuras ~~(~~11,1 etato – iš pajamų už teikiamas paslaugas) | 24,3 | 24,3 |  |
| 38 | Turizmo ir tradicinių amatų informacijos ir koordinavimo centras | 6,0 | 6,0 |  |
| 39 | Rokiškio pagrindinė mokykla | 29,62 | 20,12 | 9,5 |
| 40 | Rokiškio baseinas | 18 | 18 |  |
| 41 | **Iš viso** | 1393,19 | 1084,32 | 308,87 |

\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO PROJEKTO DĖL ROKIŠKIO RAJONO SAVIVALDYBĖS TARYBOS 2018M. RUGSĖJO 28 D. SPRENDIMO NR. TS-219 „DIDŽIAUSIO LEISTINO DARBUOTOJŲ PAREIGYBIŲ SKAIČIAUS PATVIRTINIMO ROKIŠKIO RAJONO SAVIVALDYBĖS BIUDŽETINĖSE ĮSTAIGOSE“ DALINIO PAKEITIMO**

**AIŠKINAMASIS RAŠTAS**

**Parengto teisės akto projekto tikslas ir uždaviniai.**

**Projekto tikslas – patikslinti didžiausią leistiną darbuotojų skaičių Rokiškio rajono biudžetinėse įstaigose.**

**Šiuo metu esantis teisinis reglamentavimas** .

Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 1 ir 2 dalimis, 3 dalies 7 punktu ir 4 dalimi.

**Sprendimo projekto esmė.**

Bendras didžiausias leistinas darbuotojų skaičius Rokiškio rajono savivaldybės biudžetinėse įstaigose didinamas 39,4 pareigybės. Pareigybių skaičius keičiamas 6 įstaigose.

1. Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo, patvirtinto Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr. V-657, 10 punkte nurodyta, kad vienu etatu dirbantis specialusis pedagogas teikia pagalbą ne daugiau kaip 27 specialiųjų ugdymosi poreikių turintiems mokiniams, ugdomiems pagal priešmokyklinio, pradinio, pagrindinio ir / ar vidurinio ugdymo programas, kuriems reikalinga specialiojo pedagogo pagalba. Rokiškio Senamiesčio progimnazijoje specialiojo pedagogo pagalba reikalinga 60 mokinių (1–4 klasių 28 mokiniams, 5–8 klasių 32 mokiniams). Specialiojo pedagogo pagalba 1-4 klasių mokiniams nėra teikiama, todėl reikia padidinti didžiausią leistiną darbuotojų pareigybių skaičių 1 pareigybe.

2. Kamajų A.Strazdo gimnazija pateikė prašymą iš ikimokyklinio ugdymo skyriaus 0,5 vairuotojo pareigybės perkelti gimnazijai, kadangi mokyklinis autobusas yra gimnazijos balanse, tikslinga, kad ir vairuotojo pareigybė būtų gimnazijoje.

3. Pandėlio universalaus daugiafunkcio centro pareigybių skaičius didinamas 1,5 pareigybės, nes nuo 2020 m. sausio 1 d. Pandėlio seniūnijos kaimo kultūros namų( Suvainiškio, Panemunio ir Martynonių) kultūros darbuotojai perkeliami į Pandėlio UDC. Iš viso 1,5 pareigybės. Šis skaičius sumažėja savivaldybės administracijoje.

4. Rokiškio socialinės paramos centre pareigybių skaičius didinamas 35,9 pareigybės, iš kurių 9,15 – projekto įgyvendinimo laikotarpiui. Pareigybių skaičius didinamas :

- dienos socialinės globos padalinyje 24 socialinio darbuotojo padėjėjo nebuvo įtrauktos į didžiausią leistiną darbuotojų skaičių, nes jų darbo užmokestis mokamas iš asmens pajamų ir valstybės specialiosios dotacijos, t. y ne iš savivaldybės biudžeto. Tačiau pareigybių skaičius turi būti tvirtinamas įstaigai nepriklausomai nuo finansavimo šaltinių;

- įstaiga vykdo 2 projektus „ Integrali pagalba į namus“ ir „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“, kuriuose dirba 9,15 pareigybių darbuotojų. Sprendimo projekte šios pareigybės ir išskiriamos – „projektų vykdymo laikotarpiui“;

-Jūžintų dienos trumpalaikės socialinės globos centre reikalinga įsteigti 2 socialinio darbuotojo padėjėjo pareigybes, nes to reikalauja išduota licencija: institucinė socialinė globa (ilgalaikė, trumpalaikė) suaugusiems asmenims su negalia ar senyvo amžiaus asmenims. Šių pareigybių darbo užmokestis mokamas iš asmens pajamų ir valstybės specialios dotacijos;

- Jūžintų dienos trumpalaikės socialinės globos centre yra viena virėjos pareigybė. Centre paslaugų gavėjai gyvena nuolat ir jiems turi būti suteiktas maitinimas kiekvieną dieną. Pagal darbo laiką viena pareigybė negali užtikrinti LR darbo kodekso 122 straipsnio 3 dalies nuostatos „kasdienio nepertraukiamojo poilsio tarp darbo dienų (pamainų) trukmė negali būti trumpesnė kaip vienuolika valandų iš eilės“. Didinama 0,75 pareigybės.

5. Visuomenės sveikatos biurui didinamas didžiausias leistinas darbuotojų skaičius 1 pareigybe – maitinimo specialisto. Pareigybė reikalinga centralizuotai teikti valgiaraščių sudarymo paslaugą ikimokyklinėms įstaigoms.

|  |  |  |  |  |
| --- | --- | --- | --- | --- |
| Eil.Nr. | Įstaigos pavadinimas | Didžiausias leistinas pareigybių ( etatų) skaičius | | |
| Iš viso | Iš to skaičiaus | |
| kiti darbuotojai | mokytojai  (bendrojo ir neformaliojo ugdymo įstaigose) |
| 4 | Kamajų Antano Strazdo gimnazijos IU skyrius | ~~13,55~~ 13,05 | ~~13,55~~ 13,05 |  |
| 15 | Kamajų Antano Strazdo gimnazija | ~~49,96~~ 50,46 | ~~29~~ 29,5 | 20,96 |
| 10 | Senamiesčio progimnazija | ~~51,23~~ 52,23 | ~~25,56~~ 26,56 | 25,67 |
| 25 | Pandėlio universalus daugiafunkcis centras | ~~22,71~~ 24,21 | ~~18,81~~ 20,31 | 3,9 |

|  |  |  |  |  |
| --- | --- | --- | --- | --- |
| 36 | Socialinės paramos centras ( ~~1~~ 9,15 etato – projekto įgyvendinimo laikotarpiu) | ~~67~~ 102,9 | ~~67~~ 102,9 |  |
| 37 | Visuomenės sveikatos biuras ~~(~~11,1 etato – iš pajamų už teikiamas paslaugas) | ~~23,3~~ 24,3 | ~~23,3~~ 24,3 |  |
| 25 | **Iš viso** | ~~1353,79~~ 1393,19 | ~~1044,92~~ 1084,32 | 308,87 |

+39,4

**Galimos pasekmės, priėmus siūlomą tarybos sprendimo projektą:** neigiamų pasekmių nenumatoma;

**Finansavimo šaltiniai ir lėšų poreikis**: dalis lėšų finansuojama iš asmenų pajamų ir valstybės biudžeto, dalis bus finansuojama iš savivaldybės biudžeto.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Finansų skyriaus vedėja Reda Dūdienė